Llanos
Llanos sunt vastissimae planities stepparum vel savannarum similes, sed humiditate maiore, quae secundum tempora anni mutatur; nam tempore pluvioso pars planitierum llanos tota demergitur (quae llanos humiles appellatur), pars autem (llanos altae) non. In America Australi llanos planities sitae sunt; partem Columbiae et partem Venetiolae operiunt. Ad bovinas colendas llanos valde idoneae sunt.